Foto: Index



SABORSKI zastupnici HRIDI potvrdili su kako će jednoglasno glasati za opoziv Tomislava Karamarka čime bi u Saboru trebalo biti osigurano 77 glasova što je dovoljno za smjenu.

"Stav Predsjedništva je kako je politička odgovornost gospodina Karamarka onemogućavajući faktor normalnog funkcioniranja Vlade i sprovođenja nužnih reformi", poručuju iz HRIDI.

Podjsetimo, za opoziv će prema najavama glasti 42 zastupnika SDP-a, 9 HNS-a, po tri Laburista i IDS-a, po dva SDSS-a i HSU-a te dvoje zastupnika HRID-i.Da će glasati za opoziv najavili su zastupnik Živog zida Ivan Vilibor Sinčić i Stipe Petrina.



U ovom trenutku Most može sigurno računati na 12 ruku. Naime, iako Božo Petrov najavljuje kako će svi zastupnici MOST-a biti za opoziv, Jure Martinović iz MOST-a rekao je kako će biti za ostanak Karamarka u Vladi.

Mišić i Lovrinović iz MOST-a rekli su kako će bez obzira na odluku vrha MOST-a glasati "prema savjesti" i za sada kriju svoju odluku.

Karamarko može računati sigurno na 56 ruka koje se neće pridružiti njegovu opozivu. Riječ je o okrnjenoj Domoljubnoj koaliciji plus Martinović, s obzirom da se po dva zastupnika HSS-a i HSLS-a do danas nisu jasno izjasnili o Karamarku.



Milan Bandić i njegovi "nezavisni" spadaju u kategoriju onih koji do sada nisu jasno rekli jesu li za Karamarka ili ne. No, s obzirom na njegove izjave o ovoj Vladi, za očekivati je da bi Bandić bio za opstanak šefa HDZ-a u Banskim dvorima ako bi nešto o dobio novom podjelom karata u Vladi.



>> Još jedna ruka i Karamarko leti iz Vlade: Osigurano je već 75 glasova za smjenu

Tekst se nastavlja ispod oglasa

Sigurno ZA opoziv Karamarka 77

MOST 12

HNS 9

HL 3

IDS 3

SDSS 2

HSU 2

Živi zid 1

Petrina 1

HRID 2

Sigurno PROTIV opoziva Karamarka 56

HDZ 49

HSP AS 3

HRAST 1

HDS 1

MOST 1 (Martinović)

BUZ 1



NEODLUČNI naginju PROTIV opoziva 11

Nezavisni 4 (Rašković, Lekaj Prljaskaj, Bilek, Rusak)

Bandić 2

HSLS 2

MOST 2 (Mišić, Lovrinović)

HSS 1 (Hrg)



NEODLUČNI naginju ZA opoziv 7

Nezavisni 3 (Šandor, Kajtazi, Radin)

HDSSB 2

HSS 1 (Vlaović)

Reformisti 1



